ვაიოლეტ ჯესოპი

ვაიოლეტ კონსტანს ჯესოპი (ინგლ. ) (1 ოქტომბერი 1887, ბაია -ბლანკა, არგენტინა — 5 მაისი 1971, გრეით-აშფილდი, სუფოლკი, აღმოსავლეთ ინგლისი) — სამგზავრო კომპანია -ის საოკეანო  ლაინერების ბორტგამცილებელი. ვაიოლეტ ჯესოპი მსახურობდა „ოლიმპიკის“კლასის ყველა ლაინერზე და, შესაბამისად, გახლდათ მათთან დაკავშირებული  ყველა ინციდენტის თვითმხილველი. იგი იმყოფებოდა ლაინერ „ოლიმპიკზე“,როდესაც ის სამხედრო გემს, ,,ჰოუკს“  შეეჯახა (1911 წელს), ,,ტიტანიკზე“, რომელიც აისბერგს შეეჯახა (1912 წელს) და ,,ბრიტანიკზე“, რომელიც 1916 წელს ოკეანეში ერთ-ერთი გასვლის დროს მინაზე აფეთქდა. ამ მოვლენების შემდეგ მან კიდევ 34 წელი იმუშავა გემზე და 63 წლის ასაკში პენსიაზე  საკუთარი ნებით გავიდა. მას შემდეგ, რაც სამ საზღვაო კატასტროფას ცოცხალი გადაურჩა, ვაიოლეტმა მიიღო ზედმეტსახელი მსოფლიოს ყველაზე ,,ჩაუძირავი ქალბატონი“ (ინგლ. ).

ადრეული წლები
ვაიოლეტ ჯესოპი დაიბადა 1887 წლის 1 ოქტომბერს ირლანდიელი ემიგრანტების უილიამ ჯესოპისა და კეტრინ კელის ოჯახში, რომლებიც ცხოვრობდნენ არგენტინაში, ბაია-ბლანკას მახლობლად. უილიამ ჯესოპი ემიგრაციაში წავიდა დუბლინიდან 1880-იანი წლების შუა ხანებში, რათა არგენტინაში მეცხვარეობაში მოესინჯა ძალები. 1886 წელს მას გაჰყვა კეტრინი. ვაიოლეტი ცხრა შვილიდან უფროსი იყო, რომელთაგან სამი ბავშვობაში გარდაიცვალა. თავად გოგონა ბავშვობაში ტუბერკულოზით დაავადდა, მაგრამ ექიმის ცუდი პროგნოზის მიუხედავად, გადარჩა. მამის გარდაცვალების შემდეგ, ვაიოლეტი და მისი ოჯახი გადავიდნენ დიდ ბრიტანეთში. გოგონა სამონასტრო სკოლაში შევიდა. მას შემდეგ, რაც დედამისი ავად გახდა, ვაიოლეტმა დატოვა სკოლა და მდიდრულ ლაინერებზე ბორტგამცილებლად დაიწყო მუშაობა.

„ოლიმპიკი“
ჯესოპი ოკეანის ლაინერზე 1908 წელს 21 წლის ასაკში ავიდა სამუშაოდ. მისი პირველი გემი ,,ორინოკო“ იყო. შემდეგ მან დაიწყო მუშაობა ,,ოლიმპიკზე“, რომელიც  კომპანია ,, ”-ის კუთვნილი გემი გახლდათ. თავდაპირველად ვაიოლეტს არ სურდა კომპანიაში მუშაობა, რადგან იგი ტრანსატლანტიკურ რეისებს ასრეულებდა, ხოლო  ჯესოპს არ მოსწონდა ატლანტის ოკეანის ამინდის პირობები. გემს მეთაურობდა კაპიტანი ედვარდ ჯონ სმიტი.  ჯესოპს გემზე ერთი წლის დაწყებული ჰქონდა მუშაობა, როდესაც  წარუმატებელი მანევრირების შედეგად  ლაინერი სამხედრო გემს, ,,ჰოუკს“  შეეჯახა (1911 წელს). ორივე გემი დაზიანდა, თუმცა შეჯახებას მსხვერპლი არ მოჰყოლია.

„ტიტანიკი“
რადგან ,,ოლიმპიკი“ შეკეთებას საჭიროებდა, ,, “-მა ჯესოპი ასევე კომპანიის კუთვნილ გემზე, ,,ტიტანიკზე“  დაასაქმა. 1912 წლის 10 აპრილს ვაიოლეტ ჯესოპი ეკიპაჟის სხვა წევრებთან ერთად ავიდა „ოლიმპიკის“ ტყუპ  „ტიტანიკზე“, რომელზედაც თავიდან ასვლა არ სურდა, მაგრამ მეგობრებმა დაარწმუნეს, რომ „ტიტანიკზე“ მუშაობა მას შემდგომი რეკომენდაციისთვის გამოადგებოდა. „ტიტანიკის“ კაპიტანი ისევ იგივე ედვარდ ჯონ სმიტი გახლდათ და კაპიტნის თანაშემწეებიც  იყვნენ იგივე მერდოკი და ლაიტოლერი, რომლებიც  „ოლიმპიკის“ რეისზე იმყოფებოდნენ ვაიოლეტთან ერთად.

„ტიტანიკის“ რეისზე გამგზავრების წინ, ვაიოლეტს მოხუცმა ირლანდიელმა ქალბატონმა გადასცა ებრაული ლოცვების თარგმანი, რომელსაც იგი ცეცხლისა და წყლისგან უნდა დეცვა.

ვინაიდან ვაიოლეტი მორწმუნე კათოლიკე გახლდათ, მან  თავისი კაიუტის მეზობელიც აიძულა ეს ლოცვები წაეკითხა.  იმ საბედისწერო დღეს, როდესაც ,,ტიტანიკი“ აისბერგს შეეჯახა (1912 წელს),  ვაიოლეტს თითქმის ეძინა. ზედა გემბანზე ასვლის ბრძანების მიღების შემდეგ, იგი, სხვა სტიუარდესებთან ერთად, 16  მაშველ ნავში მოხვდა. ,,ტიტანიკზე“ 1517 ადამიანი გარდაიცვალა, თუმცა იგი ამჯერადაც იღბლიანი აღმოჩნდა და გადარჩა.

„ბრიტანიკი“
მიუხედავად  ორი საზღვაო კატასტროფისა, რომელიც ჯესოპმა გადაიტანა, მას არც უფიქრია პროფესიაზე უარის თქმა. პირველი მსოფლიო ომის დროს ვაიოლეტი მსახურობდა მედდად ბრიტანეთის წითელ ჯვარში. 1916 წელს მან კარიერა გააგრძელა „ბრიტანიკზე“.  1916 წელს ოკეანეში ერთ-ერთი გასვლის დროს გემი აფეთქდა გერმანული წყალქვეშა ნავის ნაღმზე. 1066 მგზავრიდან 30 გარდაიცვალა. მიუხედავად იმისა, რომ თავის ქალა დაუზიანდა (შემდგომში ხშირად აწუხებდა თავის ტკივილები) ვაიოლეტი ისევ გადარჩა. იგი ამ დროს 29 წლის გახლდათ.

შემდგომი პერიოდი
ომის შემდეგ ვაიოლეტმა განაგრძო მუშაობა -ში, თუმცა შემდეგ გადავიდა -ში, შემდეგ კი — -ში. -ში მუშაობისას, ვაიოლეტმა ორჯერ იმოგზაურა მსოფლიოს გარშემო ლაინერ "ბელგენლანდიით'. 1930-იანი წლების ბოლოს, ვაიოლეტი გარკვეული ხნით დაქორწინდა (სავარაუდოდ, სავაჭრო ფლოტის მეზღვაურზე, ბავშვების შესახებ არ არის ინფორმაცია), ხოლო 1950 წელს იგი გადავიდა დიდ ეშფილდში, საფოლკში.

ვაიოლეტ ჯესოპი გარდაიცვალა ბრონქოპნევმონიის შედეგად გამოწვეული გულის უკმარისობით 1971 წლის 5 მაისს, 83 წლის ასაკში. წმინდა მერის საავადმყოფოში, ბერი- სენტ- ედმუნდსში.